Anexa la H.C.L. \_\_\_\_\_\_\_\_/ \_\_\_\_\_ 2021

**MUNICIPIUL TÂRGU-MUREŞ MINISTERUL AFACERILOR INTERNE**

Consiliul Local Municipal Târgu-Mureş Inspectoratul pentru Situaţii de Urgenţă „Horea” al județului Mureş

Nr. \_\_\_\_\_\_\_\_/\_\_\_\_/\_\_\_\_\_\_\_\_\_\_ Nr.\_\_\_\_\_\_\_\_/\_\_\_\_\_/\_\_\_\_\_\_\_\_\_\_\_\_

**CONTRACT DE COMODAT**

**( folosință gratuită)**

Art. 1 - PĂRŢILE CONTRACTANTE

**Municipiul Târgu-Mureş**, cu sediul în Târgu-Mureş, str. Piaţa Victoriei nr. 3, județul Mureș,

C.I.F. 4322823, reprezentat prin dl. SOÓS ZOLTÁN – primarul municipiului Târgu Mureș, în calitate de COMODANT ,

şi

**Inspectoratul pentru Situaţii de Urgenţă ”Horea” al judeţului Mureş** cu sediul în Târgu-Mureş,

str. Horea nr. 28, județul Mureș, C.I.F. 4323071 reprezentat prin dl. colonel HANDREA CĂLIN - inspector şef , în calitate de COMODATAR,

în temeiul prevederilor:

- art. 297, art. 349-352 din O.U.G. nr. 57/2019 privind Codul administrativ, cu modificările şi completările ulterioare;

- art. 874 și art. 2146 din Legea nr. 287/2009 privind Codul civil, republicată;

- art. 6, art. 25 lit. c), art. 63 şi art. 65 din Legea nr. 481/2004 privind protecția civilă, republicată, cu modificările şi completările ulterioare;

- art. 13 lit. c) din Legea nr. 307/2006 privind apărarea împotriva incendiilor, republicată, cu modificările şi completările ulterioare;

- Hotărârii Consiliului local al municipiului Târgu-Mureş nr. \_\_\_\_\_\_\_\_\_\_\_\_\_\_\_\_ privind măsuri de realizare a *Planului de prevenire şi intervenţie în situaţii de urgenţă în municipiul Târgu-Mureş în anul 2021*,

au convenit la încheierea prezentului contract de comodat cu respectarea următoarelor clauze:

Art. 2 - OBIECTUL CONTRACTULUI

2.1 Comodantul cedează în folosința comodatarului:

- motompompă de evacuare apă – 3 bucăți,

- pompă submersibilă pentru ape murdare cu plutitor – 2 bucăți,

- container maritim/modular metalic - 1 bucată.

Art. 3 – DURATA CONTRACTULUI

3.1 Prezentul contract se încheie pe o perioadă de 3 ani, începând cu data la care bunurile ce fac obiectul prezentului contract vor fi predate comodatorului pe bază de proces-verbal.

3.2 Perioada contractuală poate fi prelungită cu voința părților, prin act adițional.

3.3 Predarea, respectiv remiterea bunurilor se va realiza pe bază de proces-verbal întocmit în termen de 3 zile lucrătoare de la semnarea, respectiv încetarea contractului.

Art. 4 – PREȚUL CONTRACTULUI

4.1 Comodatarul se obligă să plătească exclusiv toate obligațiile aferente utilizării și întreținerii bunurilor care fac obiectul prezentului contract.

Art. 5 – DREPTURILE ȘI OBLIGAȚIILE PĂRȚILOR

5.1 Comodantul are următoarele drepturi și obligații:

a) să predea bunurile în stare funcțională, pe bază de proces-verbal,

b) să i se restituie bunurile în stare funcțională, în termen de 3 zile lucrătoare de la încetarea contractului pe bază de proces-verbal,

c) să fie informat despre starea în care se găsesc bunurile, atunci când va solicita acest lucru,

d) să nu împiedice în vreun fel pe comodatar să folosească bunurile în perioada convenită în prezentul contract ,

e) să dea comodatarului un preaviz de 15 zile calendaristice dacă înțelege să denunțe unilateral contractul înainte de expirarea duratei acestuia,

f) să i se restituie anticipat bunurile, înainte de expirarea contractului, atunci când acesta are o nevoie urgență și neprevăzută de bunurile date în comodat sau în cazul în care comodatarul nu își îndeplinește în mod culpabil obligațiile.

5.2 Comodatarul are următoarele drepturi și obligații:

a) să folosească bunurile conform destinației lor pentru îndeplinirea atribuțiilor specifice, pe perioada contractului,

b) să suporte cheltuielile aferente bunurilor,

c) să se îngrijească ca un bun proprietar de conservarea bunurilor remise în comodat,

d) să efectueze reparații curente și să nu transmită dreptul de folosință unei terțe persoane,

e) să informeze, în scris, comodantul despre deteriorarea bunurilor, în termen de cel mult 5 zile de la producerea evenimentului, precum și modalitatea aleasă pentru reparare,

f) să predea bunurile în stare de funcționare la data încetării contractului,

g) să respecte legislația în vigoare privind folosința bunurilor.

Art. 6 - ÎNCETAREA CONTRACTULUI

6.1 Prezentul contract încetează:

a) de drept, la expirarea duratei contractului,

b) prin acordul de voință al părților,

c) prin denunțarea unilaterală a contractului, cu preaviz de 15 zile calendaristice,

d) prin dispariția bunurilor, cu posibilitatea recuperării prejudiciului de la comodatar în situația în care prejudiciul este cauzat de culpa sa,

e) dacă o parte cesionează drepturile și obligațiile sale prevăzute în prezentul contract fără acordul celeilalte părți sau își încalcă vreuna dintre obligațiile sale, după ce a fost avertizată, printr-o notificare scrisă, de către cealaltă parte, că o nouă nerespectare a acestora va duce la rezilierea prezentului contract,

f) prin restituirea bunurilor de către comodatar înaintea termenului prevăzut în contract.

Art. 7 – RISCURI

7.1 Comodatarul va suporta riscul deteriorării sau pierderii bunurilor, chiar dacă se datorează

unei forțe majore, în următoarele cazuri:

a) întrebuințarea bunurilor contrar destinației lor,

b) folosirea bunurilor după încetarea prezentului contract.

Art. 8 – CAZUL FORTUIT ȘI FORȚA MAJORĂ

8.1 Niciuna din părțile contractante nu răspunde de neexecutarea la termen și/sau de executarea în mod necorespunzător – total sau parțial – a oricărei obligații care îi revine în baza prezentului contract, dacă neexecutarea sau executarea necorespunzătoare a obligației respective a fost cauzată de forța majoră astfel cum este definită de dispozițiile legale în vigoare.

8.2 Partea care invocă forța majoră este obligată să notifice celeilalte părți, în termen de 48 ore de la producerea evenimentului și să ia toate măsurile posibile în vederea limitării consecințelor lui. Ulterior acestui moment, părțile sau un reprezentant al acestora vor confirma printr-un înscris realitatea și exactitatea cauzei de forță majoră.

8.3 Dacă în termen de 10 zile calendaristice de la producere, evenimentul respectiv nu încetează, părțile au dreptul să-și notifice încetarea de plin drept a prezentului contract fără ca vreuna dintre ele să pretindă

daune-interese.

8.4 Cazul fortuit exclude răspunderea comodatarului dacă acesta nu a putut prevedea sau împiedica pericolul, în ipoteza în care nu a folosit bunurile contrar destinației lor, precum și dacă le-a restituit comodantului la termenul prevăzut în contract.

Art. 9 – LITIGII

9.1 Părțile au convenit ca toate neînțelegerile privind validitatea prezentului contract sau rezultate din interpretarea, executarea ori încetarea acestuia să fie rezolvate pe cale amiabilă de către reprezentanții lor.

9.2 În cazul în care nu este posibilă rezolvarea litigiilor pe cale amiabilă, părțile se vor adresa instanțelor judecătorești competente.

Art. 10 – NOTIFICĂRILE ÎNTRE PĂRȚI

10.1 În accepțiunea părților contractante, orice notificare, adresată de una dintre acestea celeilalte este valabil îndeplinită dacă va fi transmisă la adresa/sediul prevăzut în partea introductivă a prezentului contract.

10.2 În cazul în care notificarea se face pe cale poștală, ea va fi transmisă, prin scrisoare recomandată, cu confirmare de primire și se consideră primită de destinatar la data menționată pe confirmare de oficiul poștal primitor.

Art. 11 – CLAUZE FINALE

11.1 Prevederile contractuale se completează cu dispozițiile legale în vigoare.

11.2 Modificarea prezentului contract se poate realiza cu acordul părților, prin act adițional, ce va face parte integrantă din contract.

11.3 Prezentul contract a fost încheiat în 2 exemplare originale, câte unul pentru fiecare parte contractantă.

COMODANT, COMODATAR,

Municipiul Târgu-Mureș Inspectoratul pentru Situaţii de Urgenţă ”Horea” al judeţului Mureş